SET รีบาวด์แรง! ปิดเช้าพุ่ง29จุด รับมาตรการพยุงเศรษฐกิจ หนุนความเชื่อมั่น ลุ้นบ่ายวิ่งต่อ
SET รีบาวด์แรง! ปิดเช้าพุ่ง29จุด รับมาตรการพยุงเศรษฐกิจ หนุนความเชื่อมั่น ลุ้นบ่ายวิ่งต่อ โดยดัชนีช่วงเช้าปิดที่ระดับ 1,234.40 จุด เพิ่มขึ้น 28.63 จุด หรือ 2.37% มูลค่าการซื้อขาย 4.37 หมื่นล้านบาท 
9 เม.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,234.40 จุด เพิ่มขึ้น 28.63 จุด หรือ 2.37% มูลค่าการซื้อขาย 4.37 หมื่นล้านบาท 
10 หุ้นดันดัชนีเช้านี้

ด้านนักวิเคราะห์ เปิดเผยว่า ตลาดหุ้นไทยเช้านี้ปรับตัวขึ้นได้ค่อนข้างดี รับ Senteiment จากตลาดในเอเชียที่ส่วนใหญ่จะบวกกันสดใสเฉลี่ยราว 1% ตามตลาดสหรัฐฯที่ปรับขึ้น 3% หลังจากสหรัฐฯเปิดเผยว่า สถานการณ์การแพร่ระบาดไวรัสโควิด-19 ในสหรัฐฯดีกว่าที่ประเมินไว้ก่อนหน้านี้ ทั้งจำนวนผู้ติดเชื้อ และผู้เสียชีวิต ทำให้มองว่าใกล้จะถึงจุดพีคแล้ว
ทั้งนี้ ตลาดบ้านเราวันนี้ปรับตัวขึ้นได้ดีกว่าตลาดภูมิภาค ได้รับแรงหนุนจากสถานการณ์การแพร่ระบาดไวรัสโควิด-19 ในไทยที่ดูดีกว่าประเทศอื่น และบ้านเราก็มีมาตรการพยุงเศรษฐกิจออกมาด้วย ทำให้คนเริ่มมีความมั่นใจขึ้น รวมถึงมีทริกเกอร์ ฟันด์ ที่พร้อมจะเข้าซื้ออยู่ อย่างไรก็ดี ยังต้องติดตามสถานการณ์การแพร่ระบาดไวรัสโควิด-19 ในไทยต่อไป ส่วนนอกประเทศให้ติดตามผลการประชุมกลุ่มประเทศผู้ส่งออกน้ำมัน (โอเปก) และชาติพันธมิตร รวมถึงรัสเซีย หรือโอเปกพลัสที่จะมีขึ้นในวันนี้ ซึ่งน่าจะได้ข้อสรุปในการลดกำล้งการผลิต เนื่องจากราคาน้ำมันอยู่ในระดับต่ำ
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯคงจะแกว่ง Sideway up โดยมีแนวรับ 1,125 จุด ส่วนแนวต้าน 1,250 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM     มูลค่าการซื้อขาย  3,801.95 ล้านบาท  ปิดที่   22.00 บาท เพิ่มขึ้น  0.10 บาท
PTT     มูลค่าการซื้อขาย  2,379.51 ล้านบาท  ปิดที่   36.75 บาท เพิ่มขึ้น  0.75 บาท
CPALL   มูลค่าการซื้อขาย  1,709.29 ล้านบาท  ปิดที่   64.00 บาท เพิ่มขึ้น  1.75 บาท
ADVANC  มูลค่าการซื้อขาย  1,595.78 ล้านบาท  ปิดที่  191.50 บาท เพิ่มขึ้น  4.00 บาท
AOT     มูลค่าการซื้อขาย  1,556.01 ล้านบาท  ปิดที่   58.50 บาท เพิ่มขึ้น  1.75 บาท